Du skal scanne din side, så du ved, hvilke cookies der sættes. Det er teknisk kompliceret, men du kan i hvert fald spørge udbyderen af dit shopmodul, hvilke cookies mv. siden er ”født med”.
Der findes virksomheder, der tilbyder at scanne din side jævnligt for cookies mv. og ”deklarere” dem. Virksomhederne udbyder software, som holder cookies tilbage, indtil den besøgende giver samtykke, og husker den besøgendes valg. Virksomhederne udbyder samtykkebannere, der er bygget op, så den besøgende giver samtykke på den rigtige måde, og får de krævede oplysninger, hvis du ellers udfylder dem korrekt.